הטבח בניר יצחק

הטבח בניר יצחק הוא טבח שביצע ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ ניר יצחק הסמוך לדרום רצועת עזה, כחלק ממתקפת הפתע על ישראל. בטבח נרצחו כמה מתושבי הקיבוץ, ואחרים נחטפו לעזה.

רקע

הטבח 
בשמחת תורה ה'תשפ"ד, 7 באוקטובר 2023, בסביבות 7:00 בבוקר, נכנסו עשרות מחבלי חמאס לשטח הקיבוץ והחלו לעבור בבתי הקיבוץ ולרצוח את תושביו. במהלך הטבח המחבלים זרעו הרס רב ובזזו ציוד מהבתים אליהם פרצו.

תושבי הקיבוץ היו סגורים בממ"דים במשך למעלה מ-14 שעות, ללא גישה למים, מזון ושירותים, כאשר בזמן הזה התבצע ירי ללא הפסקה, בתוך הבתים ומחוצה להם. רכבים של מספר משפחות נגנבו וכפי הנראה שימשו להעברת החטופים לרצועת עזה.

כיתת הכוננות של הקיבוץ נאבקה בעשרות המחבלים שחדרו אליו בניסיון להגן על התושבים. בקרבות נהרג רבש"ץ הקיבוץ ועוד חבר כיתת הכוננות. תושב נוסף של הקיבוץ נהרג בלחימה מול המחבלים בקרב סופה.

ארבעה מחברי כיתת הכוננות נעדרים ומצבם אינו ידוע. עוד שניים מבני הקיבוץ, ושלושה אורחים ששהו אצלם, נחטפו לעזה, וגורלם אינו ידוע. אחת מחוליות המחבלים חדרה גם אל תוך המפעל כימדע שבשטחי הקיבוץ, בניסיון לרצוח ולחטוף עובדים, ותוך הרס ובזיזת ציוד. הודות לכך שהמפעל מרושת במצלמות, העובדים התבצרו במרחב התפעול הממוגן, וכך ניצלו, ואף המשיכו את פעילות הייצור במפעל.

לוחמי יחידת הלוט"ר שהגיעו לקיבוץ, ניהלו קרבות והצליחו להרוג את רוב המחבלים, ולהניס או לשבות את השאר.

קישורים חיצוניים 
 
 
 הגיבורים של קיבוץ ניר יצחק, כתבה של חדשות 12, 18 באוקטובר 2023

הערות שוליים 

ניר יצחק
רצח קטינים בישראל על רקע לאומני
חמאס: פיגועים
ניר יצחק (קיבוץ)
מתקפת הפתע על ישראל (2023)